สาส์นจากหัวใจ
เสร็จสิ้นภารกิจแล้วล่ะครับ สำหรับขุนพลนักเตะช้างศึก ชุดใหญ่,เสี่ยโทนี่ กิติศักดิ์ จำปาทิพย์พงศ์ ผู้อำนวยการทีมชาติไทย ได้ส่ง สาส์นจาก หัวใจ ถึงแฟนลูกหนังทั่วประเทศ หลังเจ้าตัวทำหน้าที่แม่ทัพทั้งศึก เอเอฟเอฟ ซูซูกิคัพ 2018 และเอเชียนคัพ 2019 ได้อย่างสมบูรณ์แบบ ซึ่งผมขอตัดเอาบางส่วน มานำเสนอดังนี้ครับ,OOOOOOOOO,แม้ว่าผลจะเป็นอย่างไร แต่วันนี้ช้างศึกได้พาธงชาติไทยมาถึงรอบ 16 ทีมสุดท้ายได้ในรอบ 47 ปี เชื่อว่าเราได้เห็นถึงความรักความสามัคคี ความเป็นน้ำหนึ่งใจเดียวกันของคนในชาติ ผมขอขอบคุณคนไทยที่ร่วมส่งกำลังใจเชียร์ และสนับสนุนช้างศึก ไม่ว่าจะเป็นกำลังทรัพย์หรือกำลังใจ เพื่อพัฒนาวงการฟุตบอลไทยไปด้วยกัน,ผมรักประเทศไทยมากขึ้นและมากขึ้น โดยเฉพาะอย่างยิ่งหลังจากการเข้ารับตำแหน่งอันยิ่งใหญ่นี้ ได้สร้างประวัติศาสตร์ให้กับวงการฟุตบอลไทย เพราะได้เห็นความเหน็ดเหนื่อย หยาดเหงื่อ ความทุ่มเทของนักฟุตบอลทีมชาติแต่ละคน ที่ต้องการนำรางวัล ความภาคภูมิใจกลับไปฝากคนไทยทุกคน ซึ่งระหว่างทางนั้นไม่ได้ง่ายสำหรับนักเตะเลย,สำหรับคนดู อาจจะไม่ได้เห็นเบื้องหลังนักกีฬาที่ต้องเผชิญความเหน็ดเหนื่อยจากการเดินทาง ทั้งเครื่องบิน และยังต้องนั่งรถต่อเพื่อไปยังสนาม ซึ่งใช้เวลาหลายชั่วโมง การปรับตัวให้เข้ากับสภาพอากาศ สภาพสนาม ทั้งยังต้องฝึกซ้อมอย่างหนัก,ต้องต่อสู้กับอาการบาดเจ็บของร่างกายจากการแข่งขันสะสม การคุมอาหาร ระเบียบวินัยอีกมากมายที่ต้องปฏิบัติอย่างเคร่งครัด การติดต่อสื่อสารกับครอบครัวเพื่อสร้างกำลังใจของนักเตะที่ต้องต่างบ้านต่างถิ่น,ไม่ต้องเสียใจกับสิ่งที่เกิดขึ้น พวกเราทำดีและมาไกลที่สุดแล้ว ขอขอบคุณนักเตะของชาติทุกคน โค้ช และทีมงาน ที่เสียสละและทุ่มเทมาจนถึงทุกวันนี้,ผมดีใจที่ได้เป็นส่วนหนึ่งของการสร้างประวัติศาสตร์ให้กับวงการฟุตบอลไทยในครั้งนี้ รักและขอบคุณ,OOOOOOOOO,ชนะร่วมกัน แพ้ร่วมกันครับ คอลูกหนังทั้งหลาย,บอลตกรอบเราทุกคนล้วนผิดหวัง เป็นเรื่องธรรมดาโลก,แต่ที่มันไม่ธรรมดาเลย ถ้าแพ้แล้วต้องหา แพะ หรือออกมาพ่นน้ำลายว่านักบอล เล่นไล่โค้ช ยังโง้นยังงี้,มันแสดงถึงความ เสื่อม-ทราม ในจิตใจลึกๆของบุคคลผู้นั้นโดยแท้เทียว,บี บางปะกง
เสี่ยโทนี่ กิติศักดิ์ จำปาทิพย์พงศ์ ผู้อำนวยการทีมชาติไทย ได้ส่ง สาส์นจาก หัวใจ ถึงแฟนลูกหนังทั่วประเทศ หลังเจ้าตัวทำหน้าที่แม่ทัพทั้งศึก เอเอฟเอฟ ซูซูกิคัพ 2018 และเอเชียนคัพ 2019
ฟุตบอลทีมชาติไทย,ช้างศึก,กิติศักดิ์ จำปาทิพย์พงศ์,เอเชียนคัพ 2019,ตะลุยฟุตบอลโลก